joelniklaus/EU_Wikipedias huggingface dataset:
Kaikohe (sopka)

Kaikohe (alebo Bay of Islands) je vulkanické pole, tvorené asi 30-timi erupčnými centrami (troskovými kužeľmi a s nimi asociovanými lávovými prúdmi), nachádzajúce sa v severnej časti novozélandského Severného ostrova. Pole je tvorené prevažne bazaltovými horninami, s výnimkou ryolitového lávového dómu Putahi. Vek poľa Kaikohe sa odhaduje na neskorý pleistocén až raný holocén, vulkanizmus sa s časom posúval smerom na juho východ poľa. Posledná erupcia sa odohrala približne pred 1 600 rokmi (± 300 rokov, troskový kužeľ Te Puke).

Zoznam vulkanických foriem poľa Kaikohe 
 Troskové kužele
 Kaikohe – 
 Kawiti – 
 Keri
 Manginangina
 Maungakawakawa
 Maungaturoto – 
 Ngahuha – 
 Okaihau
 Omapere
 Otoroa
 Pahangahanga
 Poerua – 
 Puketutu – 
 Purerua
 Tahoranui
 Takou
 Tauanui – 
 Te Ahuahu – 
 Te Pene
 Te Puke – 
 Te Whau
 Waimate
 Waimimiti – 
 Lávové dómy
 Putahi –

Externé odkazy 
 www.volcano.si.edu – vulkanické pole Kaikohe na Global Volcanism Program 

Sopky Nového Zélandu
Troskové kužele
Whangarei (sopka)

Whangarei je vulkanické pole, nachádzajúce sa na novozélandskom Severnom ostrove, neďaleko prístavu Whangarei. Pole je tvorené niekoľkými troskovými kužeľmi a s nimi asociovanými lávovými prúdmi štvrtohorného veku. Najstaršie horniny majú pôvod v miocéne, ide viac o kyslé horniny ako dacity a ryolity, mladšie horniny sú viac bázické – bazalty. Posledná erupcia sa odohrala približne pred 30 000 rokmi.

Zoznam vulkanických foriem poľa Whangarei 
 Štítové vulkány
 Whatitiri – 
 Troskové kužele
 Kupenui – 
 Maruata
 Maungakaramea – 
 Maungatapere – 
 Manu – 
 Pukepoto

Iné projekty

Externé odkazy 
 vulkanické pole Whangarei na Global Volcanism Program 

Sopky Nového Zélandu
Troskové kužele
Tetralógia

Tetralógia je séria štyroch umeleckých diel, obyčajne literatúry (napr. The Alexandria Quartet), hudobných diel alebo filmu, ktorá rozvíja jednu tému v štyroch častiach. 

Hudobná (operná) tetralógia

- prvý ju predstavil Richard Wagner

Knižné série
Filmové série

de:Mehrteiler#Vierteiler (Tetralogie)
Alestorm

Alestorm je škótska power/folk metalová hudobná skupina ktorá vznikla v roku 2004 pod názvom Battleheart.

Biografia 
Kapelu založili Gavin Harper a Christopher Bowes pod názvom Battleheart. Battleheart nahrali svoje prvé EP začiatkom roku 2006. Neskôr sa ku kapele pripojili Dani Evans (basová gitara) a Doug Swierczek (bicie). Krátko nato odohrala kapela svoj prvý koncert. Druhá EP bola vydaná ešte toho istého roku. Skladba „Set Sail And Conquer“ bola súčasťou kompilácie Metal Hammer's Battle Metal V CD ktorú tvorili skladby od kapiel ako Týr, Firewind, HammerFall a Blind Guardian.

Začiatkom roku 2007 opustil kapelu z osobných dôvodov bubeník Doug Swierczek. Nahradil ho Ian Wilson zo skupiny Catharist. Ešte v roku 2007 podpísala kapela zmluvu s rakúskym vydavateľstvom Napalm Records a premenovala sa na Alestorm. Ich debutový album Captain Morgan's Revenge bol vydaný začiatkom roku 2008. Skladba „Captain Morgan's Revenge“ sa tiež nachádzala na kompilácií Metal Hammer's Battle Metal VI.

V septembri 2008 oznámil Bowes na oficiálnych internetových fórach festivalu Bloodstock odchod zakladajúceho člena kapely Gavina Harpera. Odchod bol neskôr potvrdený Harperom správou na oficiálnom MySpace skupiny. Dočasnou náhradou za Harpera sa stal Tim Shaw, ten však po odohratí niekoľkých koncertov kapelu opustil. Následne po odchode Shawa prestal Dani Evans zastávať post basgitaristu a začal hrať na gitaru. Ku kapele sa pridal basgitarista Gareth Murdock zo skupiny Waylander.

Zostava

Súčasná zostava 
 Christopher Bowes – spev, klávesy (2004 – ?)
 Dani Evans – gitara (2008 – ?), basová gitara (2006 – 2008)
 Gareth Murdock – basová gitara (2008 – ?)
 Ian Wilson – bicie (2007 – 2008, 2008 – ?)

Bývalí členovia 
 Doug Swierczek – bicie (2004 – 2007)
 Alexanda  Tabisz – bicie (2008)
 Gavin  Harper – gitara (2004 – 2008)
 Tim  Shaw – gitara (2008)

Hosťujúci hudobníci 
 Micha Wagner – bicie
 Lasse Lammert – gitara (na Black Sails at Midnight)

Diskografia

Albumy 
 Captain Morgan's Revenge (2008)
 Black Sails at Midnight (2009)
 Back Through Time (2011)
 Sunset On The Golden Age (2014)
 No Grave But The Sea (2017)
 Curse Of The Crystal Coconut (2020)

EP/Demá/Single 
 Battleheart (EP) (2006)
 Terror on the High Seas (EP) (2006)
 Heavy Metal Pirates (Singel) (2008)
 Leviathan (EP) (2008)

Kompilácie 
 With Us or Against Us (2007)
 Battle Metal V (2007)
 Battle Metal VI (2008)
 With Us or Against Us X (2008)

Referencie

Externé odkazy 
 Oficiálna stránka

Škótske hudobné skupiny
Powermetalové hudobné skupiny
Folkmetalové hudobné skupiny
Saw: Hra o prežitie

Saw: Hra o prežitie () je film USA z roku 2004. Saw je prvá časť krimi-hororovej filmovej série s názvom Saw: Hra o život. Film režíroval James Wan, scenár napísal Wan a Leigh Wannel. Príbeh opisuje osudy dvoch mužov, ktorí boli unesení a uväznení v starej priemyselnej kúpeľni spolu s inštrukciami ako sa odtiaľ dostať. Medzitým polícia vyšetruje a pokúša sa zatknúť kriminálnika zodpovedného za tieto udalosti, muža známeho ako Skladačkový vrah alebo jednoducho Skladačka.

Dej 

V starej priemyselnej kúpeľni sa prebudia dvaja muži, pripútanými členkami reťazami o potrubie na opačných stranách. Fotograf Adam Faulkner a Dr. Lawrence Gordon. Medzi nimi leží telo muža držiace revolver v jednej a kazetový prehrávač v druhej ruke. Lawrence a Adam nachádzajú pri sebe kazety s nápisom „Pusť si ma“. Adam sa z nahrávky dozvedá, že jeho úlohou je dostať sa z kúpeľne živý, zatiaľ čo Dr. Gordon má za úlohu zabiť Adama, inak jeho žena a dcéra zomrú a táto kúpeľňa sa stane jeho hrobkou. Adam nájde dve rámové pílky na kov. Obaja sa snažia odpíliť reťaze, ale neúspešne. Adam hodí svoju do zrkadla, zatiaľ čo Lawrence si uvedomí, že tieto píly nedostali, aby si odpílili reťaze, ale aby si prepílili nohy. Lawrence si tak uvedomí, že ten, kto ich tu drží je Skladačkový vrah, pomenovaný políciou a médiami kvôli jeho praktizovaniu vyrezávania kúsku kože obetí v tvare skladačky (puzzle), čo Lawrence komentuje ako nie celkom presný výraz, pretože technicky vzaté - vrahom nie je - pretože nikdy nikoho nezabil. Chce, aby jeho obete prežili jeho „hry“ a začali si vážiť svoj život.

Obsadenie 
 Cary Elwes ako Lawrence Gordon, lekár. Má manželku Alison a dcéru Dianu, ale svoju manželku podvádza so svojou zdravotnou sestričkou. 
 Leigh Whannell ako Adam, voayer, ktorý pracuje pre detektíva Tappu.
Danny Glover ako detektív Tapp, detektív vyšetrujúci prípad Skladačkový vrah.
 Michael Emerson ako Zep Hindle, zdravotník v Lawrenceovej nemocnici.
 Monica Potter ako Alison Gordonová, manželka Lawrencea Gordona.
 Makenzie Vega ako Diana Gordonová, dcéra Lawrencea Gordona.
Ken Leung ako detektív Sing, partner detektíva Tappu.
 Tobin Bell ako John, pacient Lawrencea Gordona. Na konci filmu sa ukáže, že je to Skladačkový vrah.
 Shawnee Smith ako Amanda, jediná preživšia obeť Skladačkového vraha.
 Dina Meyer ako obhliadajúca detektívka, detektívka obhliadajúca miesta činu.
 Benito Martinez ako Brett, advokát Lawrencea Gordona.
 Mike Buttlers ako Paul, obeť Skladačkového vraha.
 Alexandra Chun ako sestrička, zdravotná sestrička a milenka Lawrencea Gordona.
 Paul Gutrecht ako Mark, obeť Skladačkového vraha.
 Ned Bellamy ako Jeff, obeť Skladačkového vraha.
 Oren Koules ako drogový díler, díler, pracujúci pre Amandu Youngovú.
 Avner Garbi ako otec, otec Alison Gordonovej.

Pozri aj 
 Saw 2
 Saw 3
 Saw IV
 Saw V
 Saw VI
 Saw 3D

Externé odkazy 
 Saw na imdb.com
 oficiálna stránka série Saw

Hororové filmy USA
Filmy z 2004
Filmy zo série Saw
Nezávislé filmy
Politologický kabinet Slovenskej akadémie vied

Politologický kabinet Slovenskej akadémie vied bol v  rokoch 1990 – 2002 vedeckým odborným pracoviskom Slovenskej akadémie vied. 

Pôvodným zameraním pracoviska bolo dokumentovanie a analýza udalostí rokov 1967 – 1970 a čiastočne i následného obdobia normalizácie pre potreby Komisie vlády SR pre analýzu historických udalostí v rokoch 1967 – 1970. V roku 1992 bol tento výskum zavŕšený spracovaním 12 záverečných štúdií a ich vydaním v trojzväzkovom zborníku Slovenská spoločnosť v krízových rokoch 1967 – 1970, ako aj vydaním zborníka dokumentov Slovensko v rokoch 1967 – 1970.

Prvým riaditeľom a zakladateľom kabinetu bol významný slovenský disidentský historik PhDr. Jozef Jablonický, DrSc.

Politologický kabinet SAV sa v roku 2002 transformoval na Ústav politických vied Slovenskej akadémie vied.

Pozri aj 
 Ústav politických vied Slovenskej akadémie vied

Externé odkazy 
 http://www.upv.sav.sk/index.php?ID=2
 http://www.upv.sav.sk/html/shorthistory.html
 http://www.snk.sk/swift_data/source/NBU/Aktuality/2008/Podujatia/Pozvanka_web.pdf

Ústavy Slovenskej akadémie vied
Politológia na Slovensku
Swing

Swing je tanečný podžáner jazzu, pozostávajúci z tradičných bluesových černošských prvkov obohatený o belošské vplyvy. Vznik swingu sa datuje po prvej štvrtine 20. storočia, konkrétne v období rokov 1930 až 1935. Swing je aj druh tanca, ktorý vznikal popri tomto hudobnom smere. 

Swingové orchestre, takzvané „big bandy“, mali väčší počet členov ako klasické jazzové kvintetá alebo sextetá. 

Najznámejším swingovým kapelníkom bol Benny Goodman a jeho orchester. Okrem toho, že bol Benny výborným klarinetistom, bol vedúcim viacerých súborov, ktoré hrali swing v jeho klasickej podobe. Benny bol jedným z prvých belochov, ktorý sa presadil v dovtedy hlavne černošskom hudobnom štýle, akými boli jazz, respektíve swing. Hral prevažne vlastné skladby, pričom ich na rozdiel od pôvodných (černošských) interpretov podával s akýmsi novým, európskym nádychom.

Slávne mená swingovej éry 
Big bandy tradične pozostávali z dvoch klarinetov, piatich saxofónov, troch až štyroch trubiek a z jedného až štyroch trombónov. Rytmickú časť zastupovala súprava bicích, kontrabas, gitara a iné nástroje. Nebolo raritou, že big bandy boli rasovo zmiešané súbory s prevahou černochov.

Medzi afroamerickými swingovými big bandmi vynikali hlavne orchestre Counta Basieho, Jimmieho Lunceforda alebo Andyho Kirka a medzi belošskými to boli orchestre Bennyho Goodmana, Jimmyho Dorseya, jeho brata Tommyho Dorseya, Woodyho Hermana a Glenna Millera.

Swing postupne po druhej svetovej vojne zaniká, ostáva už len ako spomienka na tanečných parketoch. Viaceré fúzne vplyvy swingu prechádzajú neskôr do iných jazzových podžánrov, napríklad do bebopu či modálneho jazzu.

Veľmi dôležitý podžáner swingu sa volá rómsky swing (gypsy swing), respektíve rómsky džez (gypsy jazz), ktorého hlavným predstaviteľom je gitarista rómskeho pôvodu, rodený Belgičan Django Reinhardt.

Externé odkazy 
 
 
 
Džezové hudobné žánre
Blackbox

Blackbox je správca okien pre  unixový X Window System. Je populárny medzi ľudmi hľadajúcimi rýchle, čisté a nenáročné prostredie. 

Napísaný je v C++ a obsahuje úplne originálny kód. 
Bol vytvorený programátorom Bradley T. Hughes-om a je dostupný pod MIT licenciou. 
Momentálne je začlenený do RPM repozitárov Fedory.

Súvisiace projekty 
Existuje niekoľko projektov, založených na Blackboxe.
 Fluxbox
 Openbox

Náhrady Windows shellu 
Aj keď nezdieľajú žiaden kód, tieto projekty sú tiež inšpirované Blackboxom.
 BB4Win
 bbLean
 xoblite

Externé odkazy 
 Domovská stránka Blackboxu
 Súvisiace projekty
 BlackBox v FSF/UNESCO Free Software Directory
 BlackBox pre Windows

X Window System
Frederick Winslow Taylor

Frederick Winslow Taylor (* 20. marec 1856, Germantown, Pensylvánia, USA – † 21. marec 1915, Philadelphia) bol strojný inžinier v Midvale Steel Works. Pôvodne bol kresličom a technickým robotníkom, neskôr sa stal hlavným inžinierom. Je považovaný za otca vedeckého manažmentu.

Pri svojej práce v továrni videl, že robotníci používajú rôzne spôsoby vykonávania rovnakej práce, a že sa nijaká alebo len veľmi malá pozornosť venuje tomu, či má robotník na danú prácu potrebné schopnosti a danosti. V dôsledku toho bola výkonnosť robotníkov nízka, robotníci sa snažili robiť čo možno najmenej a dosiahnuť pokiaľ možno čo najvyššiu mzdu. Taylor dospel k názoru, že vedeckým prístupom je možné zvýšiť výkonnosť robotníkov.

Zameral sa na skúmanie človeka predovšetkým ako objektu riadenia, t. j. na možnosť zvýšiť účinnosť práce robotníkov. Jeho cieľom bolo maximalizovať výsledok ich práce pri minimalizácii jej spotreby. Za dôležitú skutočnosť pokladal materiálnu motiváciu robotníkov. Človeka chápal ako ekonomickú bytosť, ktorú motivujú predovšetkým peniaze.
Na základe svojich pokusov a pozorovaní v rôznych zostavách vypracoval štyri princípy pre zvýšenie efektívnosti na pracovisku:
 Študujte, akým spôsobom robotníci vykonávajú svoje úlohy na pracovisku, zbierajte všetky informatívne poznatky pracovníkov o práci a experimentujte so spôsobmi, ako zdokonaliť plnenie úloh.
 Kodifikujte nové metódy plnenia úloh do písomných pravidiel a noriem riadiacich postup.
 Dôkladne vyberajte pracovníkov tak, aby mali schopnosti a znalosti, ktoré zodpovedajú potrebám úlohy a cvičte ich, aby vykonávali úlohy podľa zavedených pravidiel a postupov.
 Stanovte vhodnú alebo prijateľnú úroveň vykonania úlohy a potom vypracujte výplatný systém, ktorý poskytne odmenu za výkon nad prijateľnú úroveň.

Hlavnou Taylorovou prácou bolo vyše 20-ročné skúmanie „najlepšieho spôsobu“ pre každú prácu, ktorá sa má urobiť. Podstatu tohto vedeckého manažmentu obsiahol do už spomenutých štyroch základných princípov. Z tohto hladiska bol priamým zakladatelom vedeckého riadenia (práce).

Referencie

Pozri aj 
 Taylorizmus

Zdroje a externé odkazy 
  Special Collections – F.W. Taylor Collection 
 
 The Principles of Scientific Management (full text)
 NY Times Obituary, March 22, 1915: F. W. Taylor, Expert in Efficiency, Dies
 A Selection from Frederick Taylor's Essays
 The Principles of Scientific Management
 Shop Management – kompletná eKniha v anglickom jazyku
 životopis F.W.Taylora (s chybne uvedeným rokom narodenia)

Ekonómovia USA
Osobnosti z Philadelphie
Európska cesta 42

Európska cesta 42 (E42) je 680 km dlhá európska cesta, ktorá vedie z Francúzska cez Belgicko do Nemecka.

Priebeh

Francúzsko
E42 sa začína v francúzskom meste Dunkerque na A25 pokračuje do Lille a do Belgicka.

Belgicko
V Belgicku prechádza E42 cez mestá Mons, Charleroi, Liège a Sankt Vith. Prechádza cestami A8, A16, A7, A15, A3 a A27.

Nemecko
V Nemecku E42 prechádza mestami Wittlich, Bingen na Rýne, Frankfurt nad Mohanom a Aschaffenburg. Prechádza tu cestami A60, A1, B50, A61, A60, A67 a A3.

Referencie

Iné projekty

42
Cestná infraštruktúra v Belgicku
Fortis Championships Luxembourg 2008

Fortis Championships Luxembourg 2008 bol tenisový turnaj okruhu WTA, ktorý sa hral od 20. októbra do 26. októbra 2008 v Luxembursku v hale na tvrdom povrchu.

Nasadenie 
V zozname sú nasadené hráčky.

Odmeny a body do rebríčka

Posledných osem

Horná polovica

Dolná polovica

Štvorhra

Nasadenie

Odmeny a body do rebríčka

Výsledky

Externé odkazy
Stránka turnaja

Tenis v 2008
Tenis v Luxembursku
John Pershing

John Joseph Pershing (* 13. september 1860, Laclede, Missouri, USA – † 15. júl 1948, Washington) bol americký generál, veliteľ amerického expedičného zboru. Zúčastnil sa na bojoch v prvej svetovej vojne.

Bibliografia 
 Final Report. – Washington, DC: Government Printing Office, 1919
 My Experiences in the World War. – 2 Bände. New York: Frederick A. Stokes Company, 1931

Iné projekty

Externé 
 Biografia

Generáli United States Army
Osobnosti USA prvej svetovej vojny
Osobnosti z Missouri
Rozhlasová hra

Rozhlasová hra je „pôvodné, pre rozhlas vytvorené dramatické dielo, ktoré predpokladá rozhlasovú realizáciu a reprodukciu“.

Prvá rozhlasová hra bola Vlk od E. Waltera (USA) v roku 1922 alebo A Comedy of Danger anglického autora R. Hughesa z roku 1924. Prvá slovenská rozhlasová hra je Sukničkár Jozefa Joštiaka, ktorá mala premiéru 14. marca 1929.

V období 19231945 boli rozhlasové hry vysielané naživo, od roku 1945 zo záznamu (teda pôvodne magnetofónový pás). V súčasnosti (2004) je rozhlasová hra v útlme.

Rozhlasové hry, môžu byť pre deti a aj pre dospelých.

Zdroje 

Rozhlas
Polyakrylamidový gél

Polyakrylamidový gél (PAGE) sa využíva pri štúdiu proteínov. Prvýkrát bol použitý v roku 1959 Raimondom a Weintraubom. Elektroforéza v PAGE sa využíva pri štúdiu proteínov a nukleových kyselín s menšou molekulovou hmotnosťou.
Výhody:
- priehľadnosť
- mechanická stabilita
- chemická inertnosť
- stabilita voči pH
- nerozpustnosť vo väčšine rozpúšťadiel
PAGE je pripravovaný z analyticky čistých východzích materiálov, ktorých vzájomný pomer má vplyv na hustotu a veľkosť pórov gélu. Koncentrácia akrylamidu býva od 3 do 30%, čo umožňuje separovať látky od 102 do 106.
Auckland (vulkanické pole)

Auckland je v súčasnosti neaktívne vulkanické pole, rozkladajúce sa na ploche cez 140 km² v okolí najväčšieho novozélandského mesta Auckland. Pole je tvorené viac ako 50 vulkanickými centrami (troskovými kužeľmi a maarmi), má eliptický tvar (najväčšía šírka je 29 km) a jeho vek je datovaný na neskorý pleistocén (144 000 rokov). V horninovom zložení prevládajú alkalické bazalty až bazanity. Posledná erupcia sa odohrala približne pred 600 rokmi, počas nej vznikol ostrov Rangitoto.

Zoznam vulkanických foriem poľa Auckland 
 Troskové kužele
 Albert Park
 Ash Hill
 Crater Hill - 37 m
 Duders Hill
 Epsom Avenue
 Green Hill
 Jellicoe Park
 Kohuora - 30 m
 Little Rangitoto
 Mangere Mountain - 107 m
 Manurewa - 90 m
 Matakarua - 73 m
 Maungataketake - 50 m
 McLennan's Hill - 55 m
 Motukotea - 68 m
 Mount Albert - 152 m
 Mount Cambria
 Mount Eden - 196 m
 Mount Gabriel - 61 m
 Mount Hobson - 143 m
 Mount Richmond - 50 m
 Mount Robertson
 Mount Roskill - 110 m
 Mount Smart - 92 m
 Mount St. John
 Mount Victoria - 66 m
 Mount Wellington - 137 m
 North Head - 61 m
 One Tree Hill - 183 m
 Otara Hill - 89 m
 Otuataua
 Outhwaite Park
 Pigeon Mountain - 55 m
 Puketi
 Puketutu Island - 65 m
 Purchas Hill
 Rangitoto - 260 m
 Shoal Bay - 30 m
 Stykas Swamp
 Symonds Street
 Taylors Hill - 56 m

Iné projekty

Externé odkazy 
 www.volcano.si.edu - vulkanické pole Auckland na Global Volcanism Program 

Auckland
Sopky Nového Zélandu
Troskové kužele
Maary
Calvinov-Bensonov cyklus

Calvinov-Bensonov cyklus alebo C3 cyklus (prvé stále produkty, ktoré pri ňom vznikajú, obsahujú 3 atómy uhlíka) je chemická reakcia objavená Melvinom Calvinom (spolu s Andrew Bensonom a James Basshamom). 

Calvin-Benson cyklus je názov pre množinu chemických reakcií fotosyntézy, ktorá nevyhnutne nevyžaduje svetlo.  Samotný cyklus je nepriamo aktivovaný svetlom, lebo fotosyntéza je zodpovedná za vznik ATP a NADPH, ktoré sú spotrebovávané v Calvin-Benson cykle. Cyklus je životne dôležitým krokom v tmavej reakcii fotosyntézy, ktorá sa vyskytuje v stróme chloroplastu zelených rastlín. Tento cyklus využívajú predovšetkým rastliny miernych a chladných pásiem.

Význam má pre syntézu glukózy z CO2 za pomoci vysoko energetických látok ATP a NADPH.

Skladá sa z 3 fáz:

 karboxylácia alebo fixácia CO2 na ribulóza-1,5-bisfosfát – je katalyzovaná enzýmom RuBisCO (ribulóza-1,5-bisfosfát-karboxyláza/oxygenáza), pričom vzniká adičný produkt, štiepiaci sa na 2 molekuly 3-fosfoglycerátu
 redukcia 3-fosfoglycerátu – s pomocou enzýmu a NADPH sa redukuje na glyceraldehyd-3-fosfát. Vždy jedna molekula glyceraldehyd-3-fosfátu zo šiestich opúšťa cyklus a syntetizujú sa z nej ďalšie látky (sacharidy, škrob, bielkoviny atď.)
 regenerácia ribulóza-1,5-bisfosfátu – zo zvyšných piatich molekúl glyceraldehyd-3-fosfátu v regeneračnej fáze vznikajú opäť 3 molekuly ribulóza-5-fosfátu a ich následnou fosforyláciou ATP vznikajú 3 molekuly ribulóza-1,5-bisfosfátu.

Cyklus sa tak uzatvára. Z troch molekúl ribulóza-1,5-bisfosfátu a troch molekúl CO2, vzniknú tri molekuly ribulóza-1,5-bisfosfátu a jedna molekula glyceraldehyd-3-fosfátu.

Celková chemická reakcia Calvin-Bensonovho cyklu:

6 CO2 + 12 NADPH + 18 ATP  → C6H12O6 + 12 NADP+ + 18 ADP + 18 Pi

kde Pi  je anorganický fosforečnan.

Referencie

Iné projekty 

Fyziológia rastlín
Fotosyntéza
Mikrobiológia
Biochémia
Spawn of Possession

Spawn of Possession je death metalová skupina z mesta Kalmar, Švédsko, založená v roku 1997.

Hudba
Kapela hrá atypickú formu technického death metalu výrazne ovplyvnenú hlavne klasickou hudbou ale aj džezom. Ich hudba obsahuje zložité gitarové techniky,  časté zvraty a striedania harmonií, časté nepravidelné, nepárne taktovania a technicky náročné rýchle tempá.

História kapely
Kapelu založili gitaristi Jonas Bryssling a Jonas Karlsson a bubeník Dennis Röndum s cieľom vniesť na death metalovú scénu niečo nové. V roku 2000 po nahratí prvého demo albumu The Forbidden prichádza do kapely basgitarista Nick Dewerud. V roku 2001 po nahratí ďalšieho dema Church of Deviance podpísali zmluvu s hudobným vydavateľstvom Unique Leader Records. Rok 2002 sa u kapely spája s prípravou a vydaním prvého štúdiového albumu Cabinet. V roku 2006 vydávajú v inom vydavateľstve Neurotic Records druhý album pod názvom Noctambulant. Na tomto albume sa prvýkrát objavujú vokály nového speváka Jonasa Renvaktara. Dovtedy robil vokály bubeník Dennis.  V roku 2007 Dennis Röndum opustil skupinu, na jeho miesto nastúpil v roku 2008 Richard Schill. Kapelu opustil aj ďalší zakladajúci člen gitarista Karlsson a  aj basgitarista Dewerud. 
V júni 2009 prichádza zo skupiny Necrophagist posila v podobe gitaristu Christiana Münznera a vokalistu Matta Chalka, ktorý viedol istý čas tazmánske zoskupenie Psycroptic.
V septembri roku 2010 sa vracia do skupiny zakladateľ Dennis Röndum, ktorý nahrádza Matthewa Chalka na pozícii vokálov, zostava sa chystá nahrávať svoj tretí štúdiový počin. Tretí album Incurso skupina vydáva v marci 2012.

Vplyvy
Spawn of Possession citujú, že ich hudobné vzory sú skupiny Death, Morbid Angel, Suffocation, Gorguts ale aj barokoví a klasickí umelci najviac Johann Sebastian Bach, Dmitrij Šostakovič alebo Sylvius Leopold Weiss.

Aktuálna zostava
 Dennis Röndum – vokály, v minulosti bicie
 Jonas Bryssling – gitara
 Christian Münzner – gitara
 Erlend Caspersen – basa
 Henrik Schönström – bicie

Bývalí členovia
 Jonas Karlsson –  gitara
 Niklas Dewerud – basa
 Mikael Petersson – vokály
 Matthew 'Chalky' Chalk – vokály

Diskografia
 The Forbidden (demo, 2000)
 Church of Deviance (demo, 2001)
 Cabinet (2002)
Noctambulant (2006)
Incurso (2012)

Externé odkazy

Švédske deathmetalové hudobné skupiny
Hudobné skupiny z 1997
Venera-11

Venera-11 () bola sovietska planetárna sonda, ktorá v rámci programu Venera skúmala planétu Venušu. Let sa uskutočnil v roku 1978. Sonda zložená z orbitálnej časti a pristávacieho puzdra sa úspešne dostala k planéte Venuši a pristávacie puzdro s vedeckými prístrojmi pristálo na povrchu planéty. Podľa COSPAR bola sonda katalogizovaná ako 1978–084A.

Konštrukcia 
Hmotnosť sondy bola asi 4700 kg okrem paliva, z toho pristávacie puzdro (tiež pristávací modul) 1600 kg. Jej súčasťou bola francúzska aparatúra Sigma 2MS slúžiaca na snímanie zábleskov žiarenia gama, vlastný motor a vysielacia aparatúra. 

Puzdro bolo vybavené padákovým systémom, ktorý obsahoval výťažný a brzdiaci padák. Ďalej tu bol hmotový spektrometer, plynový chromatograf Sigma, aparatúra Groza a množstvo ďalších prístrojov.

Priebeh misie 
Po rannom štarte 9. septembra 1978 z kozmodrómu Bajkonur sa dostala vďaka rakete Proton-K/D-1 na parkovaciu dráhu okolo Zeme a odtiaľ na dráhu k Venuši. V priebehu letu boli prevedené dve letové korekcie (16. septembra a 17. decembra 1978). Krátko po druhej korekcii začalo podchladzovanie pristávacieho puzdra a 23. decembra došlo k jeho odpojeniu od sondy. Dráha sondy bola upravená tak, aby umožnila prenos vysielania z puzdra na 73,5 miliónov km vzdialenú planétu Zem a potom sa dostala na dráhu okolo Slnka, čím sa stala jeho umelou družicou.

Puzdro na Venuši 
Štyri dni po štarte konštrukčne rovnakej Venery 12, ktorá štartovala zo Zeme o týždeň neskôr, puzdro vstúpilo do atmosféry planéty rýchlosťou 11,2 km/s a bolo ňou pribrzdené pri preťažení 150 G na 270 m/s. Vo výške 65 km nad povrchom sa oddelil horný kryt a otvorili sa padáky. Vo výške 47 km zostup pokračoval na kovovom prstenci. V priebehu zostupu bolo vykonané meranie parametrov atmosféry (napr. množstva ozónu) a bola zaznamenaná vysoká frekvencia bleskov (25 za sekundu). Vo výške 30 km sa rýchlosť zmiernila na 20 m/s, vo výške 10 km bola teplota už 400 °C. Po hodinovom zostupe pristálo puzdro na osvetlenej časti planéty. V extrémnych podmienkach (teplota 446 °C, tlak 8,92 MPa) vydržalo pracovať 95 minút. Nevyhotovilo žiadnu snímku.

Externé odkazy 
 http://www.ian.cz/detart_fr.php?id=1563
 http://www.lib.cas.cz/space.40/1975/054A.HTM

Program Venera
Planetárne sondy
Kozmonautika v 1978
Taranaki

Taranaki (alebo Mount Egmont) je v súčasnosti neaktívny stratovulkán, nachádzajúci sa v centrálnej časti Severného ostrova bokom od hlavnej vulkanickej reťaze, na západnom pobreží ostrova. Sopka má výšku 2 518 m a jej masív je budovaný prevažne andezitmi (je to najväčší andezitový masív krajiny). Sopka má symetrický kužeľový tvar, vďaka čomu je využívaná ako filmárska kulisa (napr. vo filme Posledný samuraj, kde „zastupovala“ japonskú sopku Fudžisan).

Taranaki vznikla približne pred 135 000 rokmi, posledná erupcia sa odohrala v druhej polovici 19. storočia. Sopka, presnejšie kruh na vrchole s polomerom 9,6 km, tvorí národný park Egmont National Park, založený v roku 1900 ako druhý národný park na Novom Zélande.

Iné projekty

Externé odkazy 
 www.volcano.si.edu - stratovulkán Taranaki na Global Volcanism Program 

Sopky Nového Zélandu
Stratovulkány
Vladimír Kožuch

Vladimír Kožuch (* 15. október 1975, Malacky, Slovensko) je bývalý slovenský reprezentačný futbalový útočník.  V súčasnosti je funkcionárom slovenského corgoňligového klubu FC Spartak Trnava.

Narodenia v 1975
Slovenskí futbalisti
Hráči 1. FC Tatran Prešov
Hráči FC Spartak Trnava
Osobnosti z Malaciek
Štátny znak Maďarska

Štátny znak Maďarska bol prijatý 3. júla 1990 ako identický so znakom Uhorska používaným pred rokom 1918. Je to prepolený štít obsahujúci kombináciu tzv. nového znaku a tzv. starého znaku; štít ma na vrchu svätoštefanskú korunu, ktorá má na na vrchole šikmý kríž. Podrobnosti pozri v článku Znak Uhorska.

Historický vývoj znaku

Uhorsko 
Pozri Znak Uhorska

Maďarsko

Iné projekty 

Maďarsko
OZ Bíli Andeli

OZ Bíli Andeli je fanklub fanúšikov klubu FC Spartak Trnava, ktorý pravidelne organizuje výjazdy na zápasy na súperovom ihrisku či iné rôzne akcie. Spolu s fanúšikmi Slovana Bratislava sú považovaní za jedných z najlepších na Slovensku. Predsedom fanklubu je Marián Galbavý.

Bojkot 
Spolu s fanklubmi OZ Belasá Šlachta, Fanklubom MŠK Žilina, Ultras Nitra, Ultras Košice, Ultras Spartak, Red-White Angels (Banská Bystrica), Engerau Fans (Petržalka), Ultras Martin a Ultras Slovan sa fanklub odmietol zúčastniť na zápase medzi Slovenskom a Poľskom (3. európska kvalifikačná skupina o postup na Majstrovstvá sveta vo futbale). Ako dôvod uviedli zlú situáciu v slovenskom futbale a vyzvali ľudí, aby zvážili účasť na tomto zápase.

Rivalita medzi Slovanom a Trnavou
Rivalita medzi Slovanom a Trnavou je veľmi známa. Počas týchto zápsov často dochádza k nepokojom či iným fyzickým stretom.

Koncom augusta 2008 sa zišli predstavitelia týchto fanklubov, aby sa dohodli na postupe proti policajnej brutalite na futbalových štadiónoch. Poslali otvorený list ministrovi vnútra vlády Slovenskej republiky a tým sa pripojili k fanklubu Slovana, ktorý tak tiež urobil.

Iné združenia 
Vo fanklube sa nachádza aj radikálne zruženie. Ide o Red Black Wariors.

Referencie

Pozri aj 
 FC Spartak Trnava

Externé odkazy 
 oficiálna webstránka

Fanúšikovské kluby
Most Pelješac

Most Pelješac () je most v Dubrovnícko-neretvianskej župe v Chorvátsku. Od otvorenia v júli 2022 spája exklávu južného Chorvátska, ktoré je od zvyšku krajiny oddelené 25 kilometrovým pásom pobrežia Bosny a Hercegoviny v okolí mesta Neum.

Most sa klenie ponad Malostonský záliv z obce Komarna k obci Brijesta na polostrove Pelješac, čím prechádza len cez chorvátske územie a vyhýba sa hraničným priechodom s Bosnou a Hercegovinou.

Charakteristika 
Most Pelješac je zavesený most s dĺžkou 2 404 metrov a výškou 55 metrov. Cesta je štvorpruhová, pravdepodobe už len v parametroch rýchlostnej cesty. Most je 18. najdlhší v Európe.

Výstavba 
Výberové konanie na dodávateľov stavby bolo vyhlásené 11. júna 2007. Do 28. augusta sa prihlásili 3 konzorciá:
 Konstruktor inženjering, Viadukt, Hidroelektra (Chorvátsko)
 Dywidag (Nemecko), Strabag (Rakúsko), Cimola (Taliansko), Eiffel (Francúzsko)
 Alpina Bau (Salzburg, Rakúsko)

14. septembra 2007 bolo za víťaza súťaže vyhlásené chorvátske konzorcium Konstruktor, Viadukt, Hidroelektra. Kontrakt s víťazom bol podpísaný na sumu 1 945 388 829,86 chorvátskych kún, čo je približne 265 miliónov euro. Výstavba bola financovaná spoločnosťou Hrvatske autoceste a úvermi od Európskej investičnej banky. Prípravné práce na pevnine začali už 24. októbra 2007, práce na mori v septembri 2008.

Kritika 
Výstavba mostu na polostrov Pelješac bola už od vzniku projektu kritizovaná ekologickými aktivistami, ktorí vyhlasovali, že výstavba môže zničiť podmorský život v okolí Malostonského zálivu. Projekt sa takisto nepáčil Bosne a Hercegovine, ktorá sa cítila byť diskriminovaná. Bosnianski predstavitelia tvrdili, že väčšie lode kvôli mostu nebudú môcť priplávať do jediného bosnianskeho prístavu Neum. Žiadali vybudovanie podmorského tunela. Chorvátsky premiér Ivo Sanader neskôr Bosnu ubezpečil, že dôjde k zmene parametrov mosta. S tými nakoniec začiatkom decembra 2006 súhlasila aj Bosna a Hercegovina. Avšak, po tendri v júni 2007 sa zo strany Bosny opäť objavili námietky voči mostu.

Referencie

Iné projekty

Externé odkazy 
 Začiatok výstavby mosta Pelješac, 24. október 2007
 Detailná mapa – severná časť
 Detailná mapa – južná časť

Pelješac
Diaľnice v Chorvátsku
Pelješac
Pelješac
Charlie Sheen

Charlie Sheen, vlastným menom Carlos Irwin Estévez, (* 3. september 1965, New York, USA) je americký herec. Medzi jeho významné úlohy patria Chris Taylor z filmu Čata (1986), Jake Kesey z filmu Čierny prízrak (1986), Bud Fox z filmu Wall Street (1987), Ricky 'Wild Thing' Vaughn z filmu Prvá liga (1989), Sean Topper Harley z filmov Horúce strely (1991) a Horúce strely 2 (1993), Tom Logan z filmov Scary Movie 3 (2003) a Scary Movie 4 (2006). 

V televízii je známy svojimi úlohami v seriáloch Všetci starostovi muži, Dva a pol chlapa a Anger Management. V roku 2010 bol Charlie Sheen najlepšie plateným televíznym hercom a za jednu epizódu seriálu Dva a pol chlapa zarobil 1,8 milióna amerických dolárov. Pozorný divák si mohol všimnúť Charlieho Sheena aj v seriáli Teória veľkého tresku v štvrtej časti druhej sezóny.

Osobný život Charlieho Sheena je známy hlavne článkami v médiách o jeho alkoholizme, užívaní drog, manželských problémoch a taktiež o obvineniach z domáceho násilia. V marci 2011 bol vyhodený z účinkovania v seriáli Dva a pol chlapa, kedy mu vypršala jeho zmluva a nahradil ho herec Ashton Kutcher. 17. novembra 2015, Sheen verejne odhalil, že je HIV pozitívny – svoju diagnózu poznal už o 4 roky skôr.

Mladosť 
Sheen sa narodil ako Carlos Irwin Estévez v meste New York, ako najmladší syn herca Martina Sheena a umelkyne Janet Templeton. Jeho starí rodičia z otcovej strany boli emigrantmi z Galície v Španielsku a z Írska. Sheen má dvoch starších bratov Emilia a Ramona, a mladšiu sestru Renée Estevez. Všetci jeho súrodenci sú herci.

Nominácie a ocenenia 
Charlie Sheen získal Zlatý glóbus v roku 2002 za politický sitkom Všetci starostovi muži a v rokoch 2005 a 2006 bol naň nominovaný za účinkovanie v ďalšom úspešnom sitkome Dva a pol chlapa.

Za hlavnú postavu v sitkome Dva a pol chlapa bol Sheen štyrikrát nominovaný na Cenu Emmy v kategórii Herec v hlavnej úlohe v komediálnom seriáli (Outstanding Lead Actor – Comedy Series) v rokoch 2006, 2007, 2008 a 2009.

Charlie Sheen bol nominovaný aj v rôznych iných súťažiach, v ktorých rozhoduje neprofesionálna verejnosť, ako napr. People’s Choice Awards (v rokoch 2006, 2007, 2008 a 2009), Kids' Choice Awards (v roku 2007) a Teen Choice Awards (v rokoch 2007 a 2008).

V roku 1989 získal Sheen ocenenie "Bronzový jazdec" za účinkovanie v úspešnom westerne Mladé pušky (1988) spolu s ďalšími hercami John Fusco, Christopher Cain, Lou Diamond Phillips, Emilio Estevez a Kiefer Sutherland.

Charlie Sheen získal svoju Hviezdu na Chodníku slávy v roku 1994.

Referencie

Iné projekty

Externé odkazy 
 
 
 Charlie Sheen na Film klub

Detskí herci
Filmoví herci USA
Televízni herci USA
Súrodenci v herectve
Držitelia ceny Zlatý glóbus za najlepší mužský herecký výkon v seriáli (komédia/muzikál)
Hollywoodsky chodník slávy
Aktivisti USA
Osobnosti USA írskeho pôvodu
Osobnosti USA španielskeho pôvodu
Osobnosti z New Yorku
Adam Dutkiewicz

Adam Jonathan Dutkiewicz (* 4. apríl 1977) je americký multiinštrumentalista, skladateľ, producent, hlavný gitarista a vokalista v metalcore skupinách Killswitch Engage a Aftershock. 

Vyštudoval hru na basu, hudobné inžinierstvo a produkciu na prestížnej univerzite Berklee College of Music v Bostone, Massachusetts, USA. Hrá na basovú gitaru, elektrickú gitaru, bicie a klávesy. Charakteristický je svojim šoumenským prejavom, pestrým vulgárnym slovníkom a bizarnými kostýmami na koncertoch. Je inžinierom hudby v  nahrávacom štúdiu Zing Studios, kde pracuje s mnohými skupinami. Na začiatku kariéry v skupine Killswitch Engage bol jej bubeníkom, neskôr na druhom albume prešiel ku gitare a vokálom.

Produkcia hudobných albumov
The Acacia Strain - ... And Life is Very Long, 3750, The Dead Walk 
Aftershock - Through the Looking Glass 
The Agony Scene - The Agony Scene 
All That Remains - Behind Silence and Solitude, This Darkened Heart, The Fall of Ideals 
Arma Angelus - Where Sleeplessness is Rest From Nightmares 
As I Lay Dying - An Ocean Between Us 
August Burns Red - Thrill Seeker 
Burn Your Wishes - Burn Your Wishes Split w/ The Awards 
Cannae - Horror 
Every Time I Die - Last Night In Town 
From Autumn to Ashes - Too Bad You're Beautiful 
He Is Legend - I Am Hollywood 
Johnny Truant - In The Library Of Horrific Events 
Killswitch Engage - Killswitch Engage, Alive or Just Breathing, The End of Heartache, As Daylight Dies 
Mychildren Mybride - Unbreakable 
Norma Jean - Bless the Martyr and Kiss the Child 
Parkway Drive - Killing with a Smile, Horizons 
Shadows Fall - Somber Eyes to the Sky 
Underoath - Define the Great Line, Lost in the Sound of Separation 
Unearth - The Stings of Conscience, Endless, The Oncoming Storm, The March

Iné projekty

Externé odkazy 
www.killswitchengage.com oficiálny web Killswitch Engage
 Adam Dutkiewicz o svojich produkčných filozofiách
 Adam na guitar fx depot

Heavymetaloví speváci USA
Heavymetaloví gitaristi USA
Hudobní producenti USA
Skladatelia modernej hudby USA
Absolventi Berklee College of Music
Osobnosti USA poľského pôvodu
István Bittó

Gróf István Bittó (de Sárosfalva et Nádasd; * 3. máj 1822, Blatná na Ostrove – † 7. marec 1903, Budapešť) bol uhorský politik a minister a predseda vlády a predseda  parlamentu.

Život
Jeho otec bol Benjamin Bittó a matka Mária rod. Nagyová. Bittóova rodná obec bola súčasťou Bratislavskej župy, kde jeho otec zastával funkciu podžupana. Svoju kariéru začal ako štátny úradník v Mošonskej župe. V roku 1848 ho zvolili za poslanca uhorského snemu. Potom, čo stroskotala revolúcia, bol nútený sa ukrývať. Domov sa vrátil až v roku 1851. Zanedlho sa presťahoval do Šomoďskej župy a tam žil v ústraní.

V rokoch 1861 a 1865 sa stal poslancom za Szigetvár. V roku 1869 ho zvolili za poslancom za Abrud (). Postupne si získal dôveru Ferenca Deáka (ktorý založil 1865 založil svoju stranu Deák-párt, ktorej bol Bittó členom) a v rokoch 18711872 zastával funkciu ministra spravodlivosti. Následne zo svojho postu odstúpil a na ďalšie dva roky sa stal predsedom uhorského parlamentu. Poverenie na zostavenie vlády získal 24. marca 1874. 3. februára 1875 ho vo funkcii vystriedal Kálmán Tisza, ktorého Liberálna strana vyhrala voľby vďaka drobným podvodom. Tisova strana bola druhou najsilnejšou stranou v zemi (po Deák Párt). V roku 1875, po ekonomických otrasoch hospodárskej krízy z roku 1873, dohodol Tisza zlúčenie týchto dvoch strán a vznikla Liberálna strana (Szabadelvű Párt). Bitto sa po Tiszovom víťazstve stal prvým a posledným premiérom, ktorý sa otvorene hlásil k opozícii.  Spolu iniciatívou podžupana Zvolenskej stolice Bélu Grünwalda v roku 1874 odštartoval maďarizáciu.

Pochovaný je v rodinnej hrobke na cintoríne v Blatnej na Ostrove.

Referencie

Iné projekty

Externé odkazy
Záznam o narodení a krste v matrike farnosti Holice; pokrstený ako Stephanus Josephus Bittó

 

Uhorskí politici
Poslanci uhorského snemu
Slovenskí šľachtici
Uhorskí šľachtici
Osobnosti z Blatnej na Ostrove
Felinoterapia

Felinoterapia je súčasťou odboru zooterapia. Ide o využitie pozitívnych účinkov  interakcie medzi zvieraťom (mačkou) a človekom k podpore liečby a zlepšeniu kvality života.

Jej metódy sa delia na:

-  AAT (Animal Assisted Therapy) - terapia s asistenciou zvieraťa,

-  AAA (Animal Assisted Activities) - aktvity s asistenciou zvieraťa,

-  AAE (Animal Assisted Education) - vzdelávanie s asistenciou zvieraťa

-  AACR (Animal Assisted Crisis Response) – podpora v krízovej situácii s asistenciou zvieraťa.

Medzi pozitívne účinky felinoterapie patrí zlepšenie psychického stavu znížením úzkosti, strachu,  agresivity, či depresie, zlepšenie kognitívnych funkcií - pozornosti, komunikácie a reči, učenia sa, ako aj  rozvoj a udržanie motoriky a fyzická rehabilitácia. Pozitívne je aj využívanie v rámci trávenia voľného času u zdravých detí, a taktiez u seniorov.

http://www.felinoterapia.sk

Medicína
Marián Kello

Marián Kello (* 5. september 1982) je bývalý slovenský futbalový brankár, ktorý je momentálne trénerom brankárov v klube FC Košice.

Po výborných výkonoch v 2. predkole Ligy majstrov 2008/2009 si ho všimli zástupcovia klubu Heart of Midlothian a od augusta 2008 tam bol na hosťovaní. Neskôr s ním však jeho kmeňový klub FBK Kaunas rozviazal zmluvu a stal sa tak voľným hráčom. Csaba László, tréner Heart, si ho však pre kvalitné výkony v sezóne 2008/09 chce ponechať a v najbližšom období by mal podpísať dvojročnú zmluvu.

Referencie

Externé odkazy 
 Marián Kello na stránkach heartsfc.premiumtv.co.uk

Slovenskí futbalisti
Hráči MFK Košice
Hráči FC Vítkovice
Hráči FBK Kaunas
Hráči Heart of Midlothian FC
Osobnosti z Košíc
Mapex

Mapex je značka bicích nástrojov a hardwaru, ktoré vyrába firma  KHS Musical Instrument Company v Taiwane. Firma je na trhu 30 rokov(v 2020).

Produkty
Mapex ponúka bicie súpravy v troch triedach. Pre začiatočníkov, pre pokročilých a pre profesionálov. Cenovo najnižšie pre začiatočníkov sú série Q, QR a VX, pre mierne pokročilých sú to série M Birch a Pro M. Profesionálne série sú značené ako Saturn, Black Panther.

Spolupráca
Mapex spolupracuje s firmami Janus (pedále) a Black Panther (rytmické malé bubny). Blany na bubnoch Mapex sú značky Remo.

Známi bubeníci hrajúci na bicie značky Mapex
Dom Famularo
Steve Flynn (Atheist)
Andy Schroeder (Vehemence)
Chris Adler (Lamb of God)
Gregg Bissonette
Chris Pennie ex-(The Dillinger Escape Plan)
Nick D'Virgilio (Spock's Beard)
Paul Crosby (Saliva)

V minulosti tiež na Mapex hrali
Billy Cobham
Mike Portnoy (Dream Theater)

Externé odkazy
oficálny Mapex web
Slovenský web

Hudba
Európska cesta 43

Európska cesta 43 (E43) je európska cesta, ktorá vedie z Nemecka cez Rakúsko do Švajčiarska. Začína sa na križovatke s E45 pri Neuhofe a končí pri pri meste Gorduno križovatkou s E35. Jej celková dĺžka je 495 km.

Priebeh
E43 patrí medzi najdôležitejšie cesty cez Alpy. Po uzatvorení Gotthardského tunela v roku 2001 bola E43 jediné cestné spojenie do Švajčiarska. Začiatok trasy sa nachádza na križovatke s cestou E45, ktorá vedie zo Švédska a Dánska do Nemecka. Koniec E43 sa nachádza na križovatke s E35, ktorá vedie do stredného Talianska. Najvyšší bod E43 je medzi 6. a 7. kilometrom v tuneli San-Bernardino.

Cesty
V Nemecku prechádza E43 cez A7 a A96 a prechádza do Rakúska. V Rakúsku prechádza cez Bregenz diaľnicou A14 a cez B202. Vo Švajčiarsku prechádza celú dĺžku E43 po diaľnici A13.

Mestá
V Nemecku prechádza E43 cez mestá Schweinfurt, Würzburg, Rothenburg ob der Tauber, Feuchtwangen, Ellwangen, Aalen, Heidenheim, Ulm, Neu-Ulm, Memmingen, Leutkirch a Lindau. V Rakúsku prechádza E43 iba cez Bregenz a vo Švajčiarsku cez mestá Sankt Gallen, Sankt Margrethen, Chur a Gorduno.

Referencie

Iné projekty

Zdroj
 

43
OZ Belasá Šlachta

OZ Belasá Šlachta bolo občianske združenie fanúšikov futbalového klubu ŠK Slovan Bratislava. Spolu s fanúšikmi Spartaka Trnava sú považovaní za jedných z najlepších na Slovensku.

Bojkot 
Spolu s Fanklubom Spartak Trnava, MŠK Žilina, Ultras Nitra, Ultras Spartak, Red-White Angels (Banská Bystrica), Engerau Fans (Petržalka), Ultras Martin, Ultras Slovan a Ultras Košice sa fanklub odmietol zúčastniť na zápase medzi Slovenskom a Poľskom (3. európska kvalifikačná skupina o postup na Majstrovstvá sveta vo futbale). Ako dôvod uviedli zlú situáciu v slovenskom futbale a vyzvali ľudí, aby zvážili účasť na tomto zápase.

Rivalita medzi

Slovanom a Trnavou 
Rivalita medzi Slovanom a Trnavou je veľmi známa. Počas týchto zápasov často dochádza k nepokojom či iným fyzickým stretom.

Koncom augusta 2008 sa zišli predstavitelia týchto fanklubov, aby sa dohodli na postupe proti policajnej brutalite na futbalových štadiónoch. Poslali otvorený list ministrovi vnútra vlády Slovenskej republiky , ku ktorému sa neskôr pripojili aj Trnavčania.

Slovanom a Dunajskou Stredou 
Rivalita medzi Slovanom a Dunajskou Stredou nie je až do takej miery ako medzi Slovanom a Trnavou.

1. novembra 2008 bolo na zápase 14. kola Corgoň ligy vypredané (6 100 divákov). Zápas musel byť prerušený z bezpečnostných dôvodov, po tom, ako sa fanúšikovia Dunajskej Stredy dostali do konfliktu s policajtmi prítomnými na tribúne štadióna.

Referencie

Externé odkazy 
 oficiálna webstránka

Fanúšikovské kluby
Občianske združenia
Paavo Nurmi

Paavo Johannes Nurmi (* 13. jún 1897, Turku, Fínsko – † 2. október 1973, Helsinki) bol fínsky atlét. Patril do skupiny "Lietajúcich Fínov". Počas 20. rokov 20. storočia bol najlepším svetovým atlétom na stredných a dlhých tratiach.

Vyhral celkovo deväť zlatých a tri strieborné medaily v 12 disciplínach na olympijských hrách 1920 až 1928. Na olympijských hrách 1932 nemohol súťažiť, lebo na jedných pretekoch prijal finančnú odmenu a tým ho vyhlásili za profesionála.

V roku 1952 na olympijských hrách zapálil olympijský oheň.

Zaujímavosti 
 Fínsky astronóm Yrjö Väisälä pomenoval po ňom v roku 1939 jeden z asteroidov ; 1740 Paavo Nurmi.
 Od svojich 12 rokov bol vegetarián.

Referencie

Iné projekty

Zdroj 

Fínski bežci na 1 500 m
Fínski bežci na 3 000 m stíplčejs
Fínski bežci na 5 000 m stíplčejs
Fínski bežci na 5 000 m
Fínski bežci na 8 000 m stíplčejs
Fínski bežci na 10 000 m
Fínski olympijskí víťazi
Olympijskí víťazi v behu na 1 500 m
Olympijskí víťazi v behu na 3 000 m družstiev
Olympijskí víťazi v behu na 5 000 m
Olympijskí víťazi v behu na 8 000 m stíplčejs družstiev
Olympijskí víťazi v behu na 10 000 m
Fínski strieborní olympijskí medailisti
Osobnosti na bankovkách
Osobnosti na fínskych poštových známkach
Osobnosti z Turku
Shea Weber

Shea Weber (* 14. august 1985, Sicamous, Ontário, Kanada) je kanadský hokejový obranca, hrajúci za tím Montreal Canadiens v NHL.

Štatistiky

Externé odkazy 
 

Kanadskí hokejisti
Hráči Nashville Predators
Majstri sveta v ľadovom hokeji
Kanadskí olympijskí víťazi
Olympijskí víťazi v ľadovom hokeji
Účastníci MS v hokeji 2007
Účastníci MS v hokeji 2009
Osobnosti z Ontária
Herbert von Karajan

Herbert von Karajan (* 5. apríl 1908, Salzburg, Rakúsko - † 16. júl 1989, Anif) bol rakúsky dirigent,  najznámejší a komerčne najúspešnejší dirigent 20. storočia. 

35 rokov bol dirigentom Berlínskej filharmónie. Je jedným z najpredávanejších umelcov klasickej hudby s takmer 200 miliónmi predaných nosičov.

Referencie

Iné projekty 

OMEGALUL:D

Externé odkazy 
 
 

Rakúski dirigenti
Rakúski šľachtici
Osobnosti zo Salzburgu
Velesova kniha

Velesova kniha (Veles Book, Vles book, Vlesbook, Isenbeck´s Planks, Велесова книга, Велес книга, Книга Велеса, Дощечки Изенбека, Дощьки Изенбека) je údajne textom prastarých Slovanov, ktorý je napísaný runovým písmom vyrezaným do bukových doštičiek. Podľa niektorých zástancov autentickosti textu bol spísaný novgorodskými veľkňazmi v 9. storočí, pravdepodobne však ide o falzum. Je venovaná bohu Velesovi.

Opisuje dejiny Slovanov od dôb „praotcov“ až po 9. storočie. Bola údajne objavená v roku 1919 a v roku 1941 sa stratila. Zverejnená bola prvýkrát v roku 1950 P. Miroľubovom a Alexandrom Kurenkovom, ktorí rozlúštili jej obsah. Jej skutočný vznik sa podľa rôznych zdrojov datuje do 40. rokov 20. storočia, alebo na začiatok 19. storočia, pričom existuje viacero textových verzií. V niektorých pasážach sa podobá Biblii.

Citát z úvodu knihy:
Túto Velesovu knihu zasväcujeme nášmu Bohu, ktorý je našim útočiskom i našou silou...
I šli sme za našim bohom a začali Ho velebiť:
– Buď pochválený dnes ako v budúcnosti a na veky vekov!
Toto slávnostne predniesli kúzelníci. Potom odišli a vrátili sa späť.
(Rod IV, 1:1)

Pravosť 
Pravosť knihy je sporná, pravdepodobne ide o falzum, ktoré vzniklo v 50. rokoch 19. storočia) Jednu zo snímok doštičiek skúmala už v roku 1960 sovietska paleografka L. P. Žukovskaja, ktorá po expertíze označila rukopis za „podvrhnutý predcyrilický rukopis“.) Proti pravosti textu svedčí i vývoj jazyka, ktorý rekonštruovala slovanská porovnávacia jazykoveda), najmä chyby vo fonetike, z hľadiska etymológie nezmyselná a nesystematická gramatika a občasné použitie slov, ktoré vznikli až v stredoveku. Zástancovia pravosti rukopisu vysvetľujú tieto chyby Miroľubovovými chybami v transkripcii pôvodného textu (ktorú, keďže originál je zničený, nie je možné posúdiť či opraviť).

Ďalším argumentom je, že niektoré z mytologických predstáv, ktoré kniha využíva, vznikli pravdepodobne až ako kresťanská dezinterpretácia skutočných pohanských názorov (napr. koncept Belboha), ďalej sú z tohto hľadiska podivné značné paralely s biblickými príbehmi (napr. príbeh o zotročení Slovanov). Mieša sa tu aj západoslovanská a východoslovanská mytológia, hoci podľa historických výskumov išlo o odlišné náboženské systémy.

Niektorí zástancovia slovanského novopohanstva však napriek týmto námietkam považujú text za svoju svätú knihu.

Referencie

Externé odkazy 
Velesova kniha na stiahnutie
 Oratorska "Veliška knjiga" 

Slovanská mytológia
Sedliak (priezvisko)

Sedliak je slovenské priezvisko. Je rozšírené predovšetkým na strednom Slovensku (najmä v okresoch Banská Bystrica,   Žilina,  Žiar nad Hronom).

Referencie 

Slovenské priezviská
Priezviská na Slovensku
Karol Borhy

Karol Borhy (* 23. jún 1912, Budapešť – † 9. január 1997, Lučenec), prezývaný Karči-báči, bol slovenský futbalový tréner. V roku 1959 získal s ČH Bratislava českoslovenký titul. V roku 1954 viedol Československo na MS.

Slovenskí futbalisti
Narodenia v 1912
Úmrtia v 1997
Česko-slovenskí futbalisti
Slovenskí futbaloví tréneri
Česko-slovenskí futbaloví tréneri
Osobnosti z Budapešti
Kengura horská

Kengura horská (iné názvy: euro, kengura vrchovská, neformálne: wallaroo; lat. Osphranter robustus, staršie: Macropus robustus) je druh z rodu Osphranter (resp. Macropus v širšom zmysle) z čeľade kengurovité. 

Názov wallaroo v širšom zmysle označuje celý rod Osphranter okrem druhu kengura červená.

Základné dáta 
Dĺžka kengury horskej je 80 - 140 cm, a chvost je dlhý 60 - 90 cm. Váži 15 - 47 kg.

Rozšírenie 
Celá Austrália

Iné projekty

Zdroje

Externé odkazy 
Animal Diversity Web
Sedgwick County Zoo on Wallaroos

Kengurovité
Soaré

Soaré je skautský hudobný festival konajúci sa v apríli v Banskej Bystrici. Festival je jediným svojho druhu na Slovensku a v Česku. Jeho cieľom je predstaviť a zmapovať piesne, ktoré sa hrajú na skautských akciách a ktoré oslovujú dnešnú mládež – a to nielen folkové či country, ale aj rockové skladby a iné hudobné štýly. Soaré poskytuje možnosť pre hudobných začiatočníkov prezentovať sa pred publikom a ponúka priestor pre rozvoj hudobných aktivít v skautingu, motivuje hudobníkov i autorov. Soaré silno propaguje život bez alkoholu, drogových závislostí či agresie.

História

Soaré vychádza z francúzskeho slova soirée – stretnutie. Prvé Soaré sa uskutočnilo v roku 1998. Časom sa z maličkého Soaré stalo jedno z najobľúbenejších podujatí medzi skautmi účastníkov.

Externé odkazy 
 Oficiálna stránka festivalu

Hudobné festivaly na Slovensku